ตลท.ขึ้น H หุ้น TBSP หลังไม่แจ้งข้อมูล TKS จะทำเทนเดอร์ฯ ทั้งหมด
ตลท.ขึ้น H หุ้น TBSP หลังไม่แจ้งข้อมูล TKS จะทำเทนเดอร์ฯ ทั้งหมด ในราคาหุ้นละ 15.70 บาท
13 ธ.ค. 2560

ตลาดหลักทรัพย์แห่งประเทศไทย (ตลท.) ขึ้นเครื่องหมาย H หลักทรัพย์ของ บริษัท ไทยบริติช ซีเคียวริตี้ พริ้นติ้ง จำกัด (มหาชน) หรือ TBSP ตั้งแต่การซื้อขายรอบเช้าของวันที่ 13 ธ.ค.60 จนกว่า TBSP จะแจ้งข้อมูลเกี่ยวกับบริษัท ที.เค.เอส. เทคโนโลยี จำกัด (มหาชน) หรือ TKS แจ้งมติคณะกรรมการเสนอที่ประชุมผู้ถือหุ้นพิจารณาอนุมัติการเข้าซื้อหุ้นทั้งหมดของ TBSP
โดยการทำคำเสนอซื้อหลักทรัพย์ทั้งหมดของกิจการโดยสมัครใจแบบมีเงื่อนไข (Voluntary Tender Offer) ในราคาหุ้นละ 15.70 บาท ขณะที่ TBSP ยังไม่แจ้งข้อมูลเกี่ยวกับการทำคำเสนอซื้อ ซึ่งเป็นข้อมูลสำคัญที่ส่งผลกระทบต่อการตัดสินใจลงทุนของผู้ลงทุน